title: Provedbena uredba Komisije (EU) br. 486/2013 od 24. svibnja 2013. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               03/Sv. 072

               HR

               Službeni list Europske unije

               82

         32013R0486

               L 139/27

               SLUŽBENI LIST EUROPSKE UNIJE

               24.05.2013.

      PROVEDBENA UREDBA KOMISIJE (EU) br. 486/2013
   od 24. svibnja 2013.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se svaki radni dan u skladu s člankom 136. stavkom 1. Provedbene uredbe (EU) br. 543/2011 uzimajući u obzir promjenljive dnevne podatke. Stoga bi ova Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. svibnja 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.
   PRILOG
   Paušalne uvozne vrijednosti za određivanje ulazne cijene određenog voća i povrća

               (EUR/100 kg)

               Oznaka KN

               Oznaka treće zemlje (1)

               Paušalna uvozna vrijednost

               0702 00 00

               AL

               15,0

               MA

               61,6

               TN

               74,5

               TR

               54,4

               ZZ

               51,4

               0707 00 05

               AL

               27,7

               MK

               45,5

               TR

               132,0

               ZZ

               68,4

               0709 93 10

               MA

               110,7

               TR

               128,2

               ZZ

               119,5

               0805 10 20

               EG

               54,2

               IL

               71,7

               MA

               77,9

               ZZ

               67,9

               0805 50 10

               AR

               87,1

               TR

               71,0

               ZA

               109,7

               ZZ

               89,3

               0808 10 80

               AR

               135,7

               BR

               109,6

               CL

               135,5

               CN

               80,7

               MK

               42,6

               NZ

               144,6

               US

               207,5

               ZA

               119,8

               ZZ

               122,0

               0809 29 00

               US

               557,8

               ZZ

               557,8

      (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/980 оd 7. lipnja 2017. o utvrđivanju provedbenih tehničkih standarda o standardnim obrascima, predlošcima i postupcima za suradnju u nadzornim aktivnostima, za izravni nadzor, istrage i razmjenu informacija među nadležnim tijelima u skladu s Direktivom 2014/65/EU Europskog parlamenta i Vijeća (Tekst značajan za EGP. )

text:
                  10.6.2017

                  HR

                  Službeni list Europske unije

                  L 148/3

            PROVEDBENA UREDBA KOMISIJE (EU) 2017/980
      оd 7. lipnja 2017.
      o utvrđivanju provedbenih tehničkih standarda o standardnim obrascima, predlošcima i postupcima za suradnju u nadzornim aktivnostima, za izravni nadzor, istrage i razmjenu informacija među nadležnim tijelima u skladu s Direktivom 2014/65/EU Europskog parlamenta i Vijeća
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 80. stavak 4. i članak 81. stavak 4.,
      budući da:

                  (1)

                  Direktivom 2014/65/EU utvrđuju se obveze suradnje i razmjene informacija među nadležnim tijelima. Nadležno tijelo u okviru tog postupka može zatražiti suradnju nadležnog tijela iz druge države članice u izravnom nadzoru ili istrazi.

                  (2)

                  Kako bi se za potrebe Direktive 2014/65/EU nadležnim tijelima omogućila učinkovita i pravovremena suradnja i razmjena informacija te uzajamno pružanje pune potpore, primjereno je utvrditi postupke, predloške i obrasce koje će nadležna tijela upotrebljavati za suradnju i razmjenu informacija, među ostalim za podnošenje zahtjeva za suradnju ili razmjenu informacija, za potvrde primitka te odgovore na takve zahtjeve.

                  (3)

                  Da bi tijela primatelji zahtjeva za suradnju ili informacije te zahtjeve mogla učinkovito i ažurno obraditi svaki bi zahtjev trebao sadržavati jasno obrazloženje zahtjeva za suradnju ili razmjenu informacija. Osim upotrebe predložaka i obrazaca za zahtjeve za suradnju ili za razmjenu informacija, postupcima za suradnju i razmjenu informacija trebalo bi tijekom cijelog postupka omogućiti i olakšati komunikaciju, savjetovanje i interakciju tijela podnositelja zahtjeva i tijela primatelja zahtjeva.

                  (4)

                  Ovom se Uredbom poštuju temeljna prava i načela posebno priznata Poveljom Europske unije o temeljnim pravima.

                  (5)

                  Radi dosljednosti i kako bi se osiguralo nesmetano funkcioniranje financijskih tržišta, potrebno je da se odredbe ove Uredbe i odredbe Direktive 2014/65/EU primjenjuju od istog datuma.

                  (6)

                  Ova se Uredba temelji na nacrtu provedbenih tehničkih standarda koje je Europsko nadzorno tijelo za vrijednosne papire i tržišta kapitala („ESMA”) dostavilo Komisiji.

                  (7)

                  ESMA nije provela otvorena javna savjetovanja o nacrtu provedbenih tehničkih standarda na kojem se temelji ova Uredba niti je analizirala moguće povezane troškove i koristi uvođenja standardnih obrazaca, predložaka i postupaka koja bi relevantna nadležna tijela trebala upotrebljavati jer bi to bilo nerazmjerno u odnosu na njihov opseg i učinak, s obzirom na to da bi njihovi adresati bili samo nacionalna nadležna tijela država članica, a ne sudionici na tržištu.

                  (8)

                  ESMA je zatražila mišljenje Interesne skupine za vrijednosne papire i tržišta kapitala koja je osnovana u skladu s člankom 37. Uredbe (EU) br. 1095/2010 Europskog parlamenta i Vijeća (2),

            DONIJELA JE OVU UREDBU:
      Članak 1.
      Kontaktna mjesta
      1.   Nadležna tijela određuju kontaktna mjesta za slanje zahtjeva za suradnju ili za razmjenu informacija u skladu s člankom 80., odnosno člankom 81. Direktive2014/65/EU. Podatke o kontaktnim mjestima objavljuju na svojim internetskim stranicama.
      2.   Nadležna tijela dostavljaju ESMA-i podatke o svojim kontaktnim mjestima. ESMA vodi i ažurira popis kontaktnih mjesta određenih u skladu sa stavkom 1. da bi se nadležna tijela mogla njime koristiti.
      Članak 2.
      Zahtjev za suradnju ili razmjenu informacija
      1.   Tijelo podnositelj zahtjeva podnosi zahtjev za suradnju ili razmjenu informacija u papirnatom ili elektroničkom obliku s pomoću obrasca iz Priloga I. Zahtjev upućuje kontaktnom mjestu tijela primatelja zahtjeva.
      2.   U hitnim slučajevima tijelo podnositelj zahtjeva može usmeno podnijeti zahtjev za suradnju ili razmjenu informacija pod uvjetom da u razumnom roku dostavi naknadnu potvrdu zahtjeva u pisanom obliku, osim ako s tijelom primateljem zahtjeva dogovori drugačije.
      3.   Tijelo podnositelj zahtjeva može radi potkrepe zahtjeva priložiti sve dokumente ili popratne materijale koje smatra potrebnim.
      Članak 3.
      Potvrda primitka
      Tijelo primatelj zahtjeva u roku od 10 radnih dana nakon što njegovo kontaktno mjesto zaprimi zahtjev za suradnju ili razmjenu informacija dostavlja tijelu podnositelju zahtjeva potvrdu primitka zahtjeva s pomoću obrasca iz Priloga II.
      Članak 4.
      Odgovor na zahtjev za suradnju ili razmjenu informacija
      1.   Tijelo primatelj zahtjeva odgovara na zahtjev za suradnju ili razmjenu informacija u papirnatom ili elektroničkom obliku s pomoću obrasca iz Priloga III. Odgovor se upućuje kontaktnom mjestu tijela podnositelja zahtjeva, osim ako tijelo podnositelj zahtjeva zatraži drugačije.
      2.   Tijelo primatelj zahtjeva izvršava zahtjeve za suradnju ili razmjenu informacija osiguravajući provedbu svih potrebnih regulatornih mjera bez nepotrebnog kašnjenja, uzimajući u obzir složenost zahtjeva te potrebu za uključivanjem trećih strana ili nekog drugog tijela.
      Članak 5.
      Postupci za slanje i obradu zahtjeva za suradnju ili razmjenu informacija
      1.   Tijelo podnositelj zahtjeva i tijelo primatelj zahtjeva komuniciraju o zahtjevu za suradnju ili razmjenu informacija u papirnatom ili elektroničkom obliku, ovisno o tome koji je od ta dva načina ažurniji i uzimajući u obzir povjerljivost, rokove prijenosa, količinu informacija koje se priopćavaju te jednostavnost pristupa informacijama za tijelo podnositelja zahtjeva. Tijelo podnositelj zahtjeva odmah odgovara na zahtjev za objašnjenje koji mu uputi tijelo primatelj zahtjeva.
      2.   Ako tijelo primatelj zahtjeva predviđa kašnjenje dulje od pet radnih dana u odnosu na predviđeni datum odgovora naveden u potvrdi primitka, ono o tome obavješćuje tijelo podnositelja zahtjeva.
      3.   Ako tijelo podnositelj zahtjeva naznači da je njegov zahtjev hitan, tijelo primatelj zahtjeva i tijelo podnositelj zahtjeva dogovaraju učestalost obavijesti od tijela primatelja zahtjeva tijelu podnositelju zahtjeva o obradi zahtjeva i očekivanom datumu odgovora.
      4.   Tijelo primatelj zahtjeva i tijelo podnositelj zahtjeva zajednički rješavaju moguće poteškoće tijekom obrade zahtjeva.
      Članak 6.
      Postupci za zahtjeve o uzimanju izjave
      1.   Ako tijelo podnositelj zahtjeva u svoj zahtjev uključi i uzimanje izjave od bilo koga, tijelo primatelj zahtjeva i tijelo podnositelj zahtjeva u okviru postojećih pravnih ograničenja i razlika u pogledu postupovnih zahtjeva procjenjuju i uzimaju u obzir sljedeće:

                  (a)

                  prava osobe ili osoba od kojih se izjava uzima;

                  (b)

                  ulogu osoblja tijela primatelja zahtjeva i tijela podnositelja zahtjeva pri uzimanju izjave;

                  (c)

                  ima li osoba od koje se izjava uzima pravo na pomoć pravnog zastupnika i ako ima opseg njegove pomoći tijekom uzimanja izjave, među ostalim i u vezi s evidencijama ili izvješćima o izjavi;

                  (d)

                  uzima li se izjava na dobrovoljnoj osnovi ili pod prisilom, ako takva razlika postoji;

                  (e)

                  je li na temelju informacija dostupnih u vrijeme podnošenja zahtjeva poznato je li osoba od koje se izjava uzima svjedok ili predmet istrage;

                  (f)

                  je li na temelju informacija dostupnih u vrijeme podnošenja zahtjeva poznato može li se i hoće li se izjava upotrijebiti u kaznenom postupku;

                  (g)

                  dopuštenost izjave u jurisdikciji tijela podnositelja zahtjeva;

                  (h)

                  snimanje izjave i primjenjive postupke, među ostalim i to hoće li se izjava unijeti u zapisnik doslovno ili u sažetom obliku ili će biti zabilježena audio ili audiovizualnom snimkom;

                  (i)

                  postupke ovjere ili potvrđivanja izjave koje davatelji izjave primjenjuju, među ostalim i to provode li se ti postupci nakon uzimanja izjave.

            2.   Tijelo primatelj zahtjeva i tijelo podnositelj zahtjeva osiguravaju postojanje mehanizama s pomoću kojih njihovo osoblje može učinkovito djelovati, uključujući sustave kojima se njihovom osoblju omogućuje dogovaranje o mogućim dodatnim informacijama, uključujući sljedeće:

                  (a)

                  planiranje datuma;

                  (b)

                  popis pitanja osobi od koje će se izjava uzeti i izmjene popisa;

                  (c)

                  organizaciju putovanja, kako bi se, među ostalim, tijelu primatelju zahtjeva i tijelu podnositelju zahtjeva omogućilo da se sastanu i razgovaraju o određenom pitanju prije uzimanja izjave;

                  (d)

                  organizaciju prevođenja.

            Članak 7.
      Postupak za zahtjeve za izravni nadzor ili istragu
      1.   U slučaju zahtjeva za provođenje izravnog nadzora ili istrage tijelo podnositelj zahtjeva i tijelo primatelj zahtjeva savjetuju se o najučinkovitijem načinu izvršenja zahtjeva za suradnju uzimajući u obzir članak 80. stavak 1. točke (a), (b) i (c) Direktive 2014/65/EU, među ostalim i o opravdanosti provođenja zajedničkog izravnog nadzora ili zajedničke istrage.
      Pri odlučivanju o najučinkovitijem načinu izvršenja zahtjeva za suradnju tijelo podnositelj zahtjeva i tijelo primatelj zahtjeva u obzir uzimaju barem sljedeće:

                  (a)

                  sadržaj svih zahtjeva za suradnju primljenih od tijela podnositelja zahtjeva, među ostalim i svih prijedloga o primjerenosti provođenja zajedničke istrage ili zajedničkog izravnog nadzora;

                  (b)

                  provode li zasebno vlastite istrage o nekom pitanju koje ima prekogranične posljedice te bi li to pitanje mogli zajednički primjerenije riješiti;

                  (c)

                  pravni i regulatorni okvir u svojim jurisdikcijama čime se osigurava dobra upućenost oba tijela u moguća pravna ograničenja njihova djelovanja te mogućih naknadnih postupaka, uključujući pitanja koja se odnose na načelo ne bis in idem;

                  (d)

                  upravljačko tijelo i službu potrebne za istragu ili izravni nadzor;

                  (e)

                  dodijeljena sredstva i imenovanje osoblja zaduženog za provođenje istrage ili izravnog nadzora;

                  (f)

                  mogućnost izrade zajedničkog akcijskog plana s rokovima za postupanje svakog tijela;

                  (g)

                  određivanje mjera koje tijela trebaju poduzeti, zajednički i pojedinačno;

                  (h)

                  razmjenu prikupljenih informacija i izvješćivanje o ishodu pojedinačnih poduzetih mjera;

                  (i)

                  ostala pitanja specifična za predmet.

            2.   Ako tijelo primatelj zahtjeva samostalno provodi izravni nadzor ili istragu ono obavješćuje tijelo pošiljatelja zahtjeva o napretku tih aktivnosti te mu pravodobno dostavlja njihove rezultate.
      3.   Ako tijelo podnositelj zahtjeva i tijelo primatelj zahtjeva odluče provesti zajedničku istragu ili izravni nadzor, oni poduzimaju sljedeće:

                  (a)

                  kontinuirano razgovaraju o koordiniranju postupka prikupljanja informacija i utvrđivanja činjeničnog stanja;

                  (b)

                  blisko surađuju pri provođenju zajedničke istrage ili zajedničkog izravnog nadzora;

                  (c)

                  utvrđuju posebne pravne odredbe o predmetu istrage ili izravnog nadzora;

                  (d)

                  prema potrebi dogovaraju barem sljedeće:

                              i.

                              izradu zajedničkog akcijskog plana uz navođenje sadržaja, prirode i rokova za mjere koje treba poduzeti, uključujući raspodjelu odgovornosti za rezultate rada i uzimajući u obzir prioritete svakog nadležnog tijela;

                              ii.

                              utvrđivanje i procjenu pravnih ograničenja i razlika u postupcima istrage ili provedbenim mjerama ili bilo kojem drugom postupku, uključujući prava osobe nad kojom se provodi istraga;

                              iii.

                              utvrđivanje i procjenu posebnih zakonskih odredaba o pravu na imunitet koje bi mogle utjecati na istražni postupak i provedbene mjere, uključujući imunitet od samooptuživanja;

                              iv.

                              strategiju nastupanja u javnosti i medijima;

                              v.

                              namjenu razmijenjenih informacija.

            Članak 8.
      Samoinicijativna razmjena informacija
      1.   Ako nadležno tijelo raspolaže informacijama koje smatra potencijalno korisnim drugom nadležnom tijelu u svrhu obavljanja njegovih dužnosti u skladu s Direktivom 2014/65/EU ili Uredbom (EU) br. 600/2014 Europskog parlamenta i Vijeća (3) ono te informacije dostavlja u papirnatom ili elektroničkom obliku kontaktnom mjestu drugog nadležnog tijela.
      2.   Odstupajući od stavka 1., ako nadležno tijelo koje dostavlja informacije smatra da bi te informacije trebalo hitno dostaviti, ono ih može dostaviti usmeno pod uvjetom da ih naknadno u razumnom roku dostavi u pisanom obliku, osim ako s tijelom primateljem informacija dogovori drugačije.
      3.   Tijelo koje samoinicijativno dostavlja informacije upotrebljava obrazac iz Priloga III. i posebno naglašava povjerljivost informacija.
      Članak 9.
      Zahtjev za obavješćivanje nadležnih tijela
      1.   Ako se u skladu s člankom 80. stavkom 1. Direktive 2014/65/EU nadležno tijelo uređenog tržišta izravno obrati investicijskim društvima koja su članovi ili sudionici uređenog tržišta s udaljenim pristupom, ono o tome u papirnatom ili elektroničkom obliku s pomoću obrasca iz Priloga IV. obavješćuje nadležno tijelo matične države članice člana ili sudionika s udaljenim pristupom odmah nakon što stupi u kontakt s članom ili sudionikom s udaljenim pristupom, osim ako je s nadležnim tijelom matične države članice člana ili sudionika s udaljenim pristupom prethodno u pisanom obliku dogovoreno obavješćivanje drugim komunikacijskim sredstvima.
      2.   Ako se obraćanje članu ili sudioniku uređenog tržišta s udaljenim pristupom temelji na razlogu hitne prirode, obavijest nadležnog tijela uređenog tržišta može iz opravdanih razloga biti u usmenom obliku pod uvjetom da u razumnom roku uslijedi potvrda zahtjeva u pisanom obliku, osim ako je s tijelom primateljem zahtjeva dogovoreno drugačije.
      Članak 10.
      Stupanje na snagu i primjena
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 3. siječnja 2018.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 7. lipnja 2017.

               Za Komisiju

               Predsjednik

            Jean-Claude JUNCKER

         (1)  SL L 173, 12.6.2014., str. 349.

         (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

         (3)  Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (SL L 173, 12.6.2014., str. 84.).

         PRILOG I.

            Obrazac zahtjeva za suradnju ili razmjenu informacija

         Tekst slike

            Zahtjev za suradnju ili razmjenu informacija
            Referentni broj:
            Datum:
            Opće informacije
            POŠILJATELJ:
            Država članica:
            Tijelo podnositelj zahtjeva:
            Adresa:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            PRIMATELJ:
            Država članica:
            Tijelo primatelj zahtjeva:
            Adresa:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            Poštovani [unijeti odgovarajuće ime],
            u skladu s člankom [80./81. (1)] Direktive 2014/65/EU molimo informacije o pitanjima podrobno opisanima u nastavku.
            Molimo odgovor na navedeni zahtjev do [navesti indikativni datum odgovora, a u slučaju hitnog zahtjeva navesti rok za dostavu informacija] ili, ako to nije moguće, informaciju o tome kada očekujete da biste nam mogli pružiti traženu pomoć.
            (1) Navesti odgovarajući članak Direktive 2014/65/EU

         Tekst slike

            Vrsta zahtjeva
            Označiti odgovarajuće okvire
            Nadzorne aktivnosti (dostava informacija, uzimanje izjave, ostalo)
            Istraga
            Izravni nadzor
            Obrazloženje zahtjeva
            [navesti odredbu ili odredbe sektorskog zakonodavstva na temelju kojih je to pitanje u nadležnosti tijela podnositelja zahtjeva]
            Zahtjev za suradnju ili razmjenu informacija o
            [opisati predmet zahtjeva, navesti svrhu zahtjeva za suradnju ili razmjenu informacija, osnovne činjenice o istrazi koja je osnova za zahtjev te objašnjenje njegove korisnosti]
            Na temelju
            [ako je primjenjivo, navesti podatke o prethodnom zahtjevu kako bi ga se moglo identificirati]]
            Nadzorne aktivnosti (dostava informacija, uzimanje izjave)
            (a) Navesti detaljan opis specifičnih zatraženih informacija i obrazloženje njihove korisnosti te, ako postoji, popis osoba koje imaju zatražene informacije ili mjesta na kojima se te informacije mogu dobiti.
            (b) Ako se zahtjev odnosi na informacije o transakciji ili nalogu za određeni financijski instrument, navesti sljedeće informacije.

         Tekst slike

            Identifikacijska oznaka proizvoda:
            [navesti precizan opis financijskog instrumenta, uključujući oznaku ISIN]
            Identifikacijska oznaka osobe:
            [navesti identifikacijske podatke o osobi povezanoj s transakcijom ili nalogom, uključujući osobu koja trguje financijskim instrumentom ili u čije se ime trgovanje smatra obavljenim]
            Datumi:
            [navesti datume između kojih su obavljene transakcije ili izvršeni nalozi za te financijske instrumente, uz obrazloženje važnosti cijeloga razdoblja ako je riječ u duljim vremenskim razdobljima]
            (c) Ako se zahtjev odnosi na informacije o poslovanju ili djelatnostima osobe, navesti što preciznije informacije radi identifikacije te osobe.
            (d) Ako su zatražene informacije posebno osjetljive, navesti naznaku osjetljivosti informacija sadržanih u zahtjevu te sve posebne mjere opreza koje je potrebno poduzeti pri prikupljanju informacija u svrhu istrage.
            (e) Navesti dodatne informacije.
            [navesti je li tijelo podnositelj zahtjeva bilo ili će biti u kontaktu s bilo kojim drugim tijelom ili agencijom za provedbu zakona u državi članici u vezi s predmetom zahtjeva ili s bilo kojim drugim tijelom za koje tijelo podnositelj zahtjeva zna da se aktivno zanima za predmet zahtjeva]
            (f) Ako je zahtjev hitan i ako su utvrđeni rokovi, navesti potpuno obrazloženje hitnosti zahtjeva i rokova koje je tijelo podnositelj zahtjeva utvrdilo za slanje informacija.
            Uzimanje izjave
            Navesti:
            (a) Davanje izjave: pod prisegom /prihvaćanjem prisege o govorenju istine

         Tekst slike

            (b) Potreba i svrha uzimanja izjave:
            (c) Ime i prezime osobe ili osoba od kojih se izjava uzima:
            [navesti podatke o osobama od kojih se izjava uzima kako bi se, ako je primjenjivo, tijelu primatelju zahtjeva omogućilo pokretanje sudskog postupka]
            (d) Detaljan opis zatraženih informacija, uključujući preliminarni popis pitanja (ako je na raspolaganju u vrijeme podnošenja zahtjeva).
            (e) Sve dodatne potencijalno korisne informacije:
            [navesti traži li osoblje tijela podnositelja zahtjeva da sudjeluje u uzimanju izjave, prema potrebi podatke o službenicima tijela podnositelja zahtjeva koji u tome sudjeluju, opis pravnih i postupovnih zahtjeva koji moraju biti ispunjeni kako bi se osigurala dopuštenost izjava danih u razgovoru u jurisdikciji tijela podnositelja zahtjeva]
            Izravni nadzor ili istraga
            Ako se zahtjev odnosi na izravni nadzor ili istragu u ime tijela podnositelja zahtjeva, navesti informacije na temelju kojih će tijelo primatelj zahtjeva moći procijeniti je li zainteresirano za zajedničku istragu, uključujući i prijedlog tijela podnositelja zahtjeva za izravni nadzor ili istragu, njegovo obrazloženje i koristi za tijelo primatelja zahtjeva.
            [uključujući sve relevantne informacije koje traži tijelo primatelj zahtjeva kako bi, prema potrebi, moglo pružiti potrebnu pomoć]
            [unijeti sva potrebna upozorenja o povjerljivosti ili potrebna ograničenja dopuštene upotrebe informacija (u skladu sa zakonodavstvom Unije]
            S poštovanjem
            [potpis]

         PRILOG II.

            Obrazac potvrde primitka

         Tekst slike

            Potvrda o primitku
            Referentni broj:
            Datum:
            POŠILJATELJ:
            Država članica:
            Tijelo primatelj zahtjeva:
            Adresa:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            PRIMATELJ:
            Država članica:
            Tijelo podnositelj zahtjeva:
            Adresa sjedišta:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            Poštovani [unijeti odgovarajuće ime],
            ovime potvrđujemo primitak Vašeg zahtjeva [navesti upućivanje na zahtjev] za suradnju ili zahtjeva za informacije od [navesti datum].
            Predviđeni datum odgovora:
            S poštovanjem
            [potpis]

         PRILOG III.

            Obrazac odgovora na zahtjev za suradnju ili razmjenu informacija

         Tekst slike

            Odgovor na zahtjev za suradnju ili razmjenu informacija
            Referentni broj:
            Datum:
            Opće informacije
            POŠILJATELJ:
            Država članica:
            Tijelo primatelj zahtjeva:
            Adresa sjedišta:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            PRIMATELJ:
            Država članica:
            Tijelo podnositelj zahtjeva:
            Adresa sjedišta:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            Poštovani [unijeti odgovarajuće ime],
            potvrđujemo da smo obradili Vaš zahtjev od [dd.mm.gggg.] referentnog broja [navesti referentni broj zahtjeva].
            Prikupljene informacije
            [prikupljene informacije navesti ovdje ili objasniti kako će biti dostavljene]

         Tekst slike

            Dostavljene informacije su povjerljive i dostavljene su [navesti ime tijela podnositelja zahtjeva] u skladu s [navesti odredbu MiFID-a II] i na temelju činjenice da je povjerljivost informacija predviđena u skladu s [navesti odredbu MiFID-a II].
            [Navesti ime tijela podnositelja zahtjeva] postupa u skladu sa zahtjevima [navesti odredbu MiFID-a II] o ograničenjima u pogledu povjerljivosti i dopuštenoj upotrebi tih informacija.
            [unijeti sva potrebna upozorenja o povjerljivosti ili potrebna ograničenja dopuštene upotrebe informacija (u skladu sa zakonodavstvom Unije]
            Prema potrebi, navesti za koje bi vam zatražene informacije mogla biti potrebna objašnjenja:
            Samoinicijativno dostavite sve važne informacije koje bi mogle biti korisne za suradnju ili razmjenu informacija za potrebe zahtjeva:
            S poštovanjem
            [potpis]

         PRILOG IV.

            Obrazac obavijesti o izravnom obraćanju članu ili sudioniku uređenog tržišta s udaljenim pristupom

         Tekst slike

            Obavijest o izravnom obraćanju članu ili sudioniku uređenog tržišta s udaljenim pristupom
            Referentni broj:
            Datum:
            POŠILJATELJ:
            Država članica:
            Tijelo uređenog tržišta:
            Adresa sjedišta:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            PRIMATELJ:
            Država članica:
            Tijelo člana ili sudionika uređenog tržišta s udaljenim pristupom
            Adresa sjedišta:
            (Podaci za kontakt kontaktnog mjesta)
            Ime:
            Telefon:
            Adresa e-pošte:
            Poštovani [unijeti odgovarajuće ime],
            obavješćujem Vas da smo se upravo izravno obratili članu ili sudioniku uređenog tržišta s udaljenim pristupom čije smo nacionalno nadležno tijelo. U nastavku su navedeni podaci o uređenom tržištu i članu ili sudioniku uređenog tržišta s udaljenim pristupom te razlozi našeg obraćanja.
            Ime uređenog tržišta:
            Ime člana ili sudionika s udaljenim pristupom
            Podaci za kontakt primatelja u članu ili sudioniku s udaljenim pristupom
            Ime i prezime:
            Telefon:
            Adresa e-pošte:
            Obrazloženje obraćanja članu ili sudioniku s udaljenim pristupom


title: Provedbena uredba Komisije (EU) 2015/1483 оd 1. rujna 2015. o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije nakon ponovljenog ispitnog postupka u pogledu apsorpcije u skladu s člankom 12. Uredbe Vijeća (EZ) br. 1225/2009

text:
               2.9.2015

               HR

               Službeni list Europske unije

               L 228/1

         PROVEDBENA UREDBA KOMISIJE (EU) 2015/1483
   оd 1. rujna 2015.
   o izmjeni Provedbene uredbe Vijeća (EU) br. 1106/2013 o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije nakon ponovljenog ispitnog postupka u pogledu apsorpcije u skladu s člankom 12. Uredbe Vijeća (EZ) br. 1225/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 12. stavak 3.,
   budući da:
   A.   POSTUPAK

   1.   Mjere na snazi

               (1)

               Provedbenom uredbom (EU) br. 1106/2013 (2) Vijeće je uvelo konačnu antidampinšku pristojbu na uvoz određenih žica od nehrđajućeg čelika podrijetlom iz Indije (početni ispitni postupak). Uvedene su mjere u obliku stope pristojbe ad valorem u rasponu od 0,7 % do 12,5 % za društva u uzorku, 5 % za društva izvan uzorka koja surađuju i 12,5 % za društva koja ne surađuju.

               (2)

               Uredbom (EU) br. 861/2013 (3) Vijeće je uvelo konačnu kompenzacijsku pristojbu na uvoz određenih žica od nehrđajućeg čelika podrijetlom iz Indije u rasponu od 3,0 % do 3,7 %.

         2.   Zahtjev za ponovljeni ispitni postupak u pogledu apsorpcije

               (3)

               Komisija je primila zahtjev za ponovno pokretanje ispitnog postupka u pogledu apsorpcije za mjere koje su na snazi u skladu s člankom 12. Osnovne uredbe.

               (4)

               Zahtjev je 21. listopada 2014. podnijela Europska federacija proizvođača željeza i čelika („Eurofer” ili „podnositelj zahtjeva”) u ime proizvođača koji čine više od 25 % ukupne proizvodnje određenih žica od nehrđajućeg čelika u Uniji.

               (5)

               Zahtjev se temeljio na činjenici da su se nakon uvođenja antidampinških pristojbi na uvoz određenih žica od nehrđajućeg čelika podrijetlom iz Indije smanjile izvozne cijene te su kretanja preprodajnih cijena ili naknadnih prodajnih cijena u Uniji bila nedostatna. To je dovelo do povećanja dampinške marže što je ometalo očekivane korektivne učinke mjera na snazi.

         3.   Ponovno pokretanje ispitnog postupka u pogledu apsorpcije

               (6)

               Nakon obavješćivanja država članica Komisija je utvrdila da postoji dovoljno dokaza za ponovno otvaranje ispitnog postupka te je 3. prosinca 2014. u Službenom listu Europske unije
                   (4) objavila obavijest o ponovnom pokretanju ispitnog postupka u pogledu apsorpcije u skladu s člankom 12. stavkom 1. Osnovne uredbe („Obavijest o pokretanju postupka”).

         4.   Zainteresirane strane

               (7)

               Komisija je u Obavijesti o pokretanju postupka pozvala zainteresirane strane da joj se obrate radi sudjelovanja u ispitnom postupku. Osim toga, Komisija je izričito obavijestila podnositelja zahtjeva, proizvođače izvoznike i uvoznike za koje se zna da se postupak na njih odnosi te predstavnike Indije o ponovnom pokretanju ispitnog postupka u pogledu apsorpcije i pozvala ih na sudjelovanje.

               (8)

               Zainteresirane strane dobile su priliku iznijeti svoje stavove u pismenom obliku i zatražiti saslušanje Komisije i/ili službenika za saslušanje u trgovinskim postupcima. Nijedna od zainteresiranih strana nije se javila i zatražila saslušanje.

         5.   Odabir uzorka

               (9)

               S obzirom na očito velik broj indijskih proizvođača izvoznika i nepovezanih uvoznika u Uniji, u Obavijesti o pokretanju postupka bio je predviđen odabir uzorka u skladu s člankom 17. Osnovne uredbe.

               (10)

               Kako bi se Komisija mogla odlučiti je li potrebno odabrati uzorak i kako bi, ako odluči da jest, mogla odabrati reprezentativan uzorak, od indijskih proizvođača izvoznika i nepovezanih uvoznika tražilo se da se jave u roku od 15 dana od ponovnog pokretanja ispitnog postupka u pogledu apsorpcije i da Komisiji dostave podatke zatražene u Obavijesti o pokretanju postupka.

               (11)

               Sedamnaest proizvođača izvoznika iz Indije dostavilo je zatražene podatke i pristalo da ih se uključi u uzorak. U skladu s člankom 17. stavkom 1. Osnovne uredbe Komisija je odabrala uzorak od šest društava ili grupacija društava na temelju najvećeg reprezentativnog obujma izvoza u Uniju koji je bilo moguće razumno ispitati u raspoloživom vremenu. Trgovačka društva u uzorku ista su ona koja su odabrana u uzorak ili za pojedinačno ispitivanje u početnom ispitnom postupku, s iznimkom društva Macro Bars and Wires, za koje je tijekom početnog ispitnog postupka utvrđeno da ne vrši damping i stoga nije bilo predmetom ponovljenog ispitnog postupka.

               (12)

               U skladu s člankom 17. stavkom 2. Osnovne uredbe sa svim poznatim predmetnim proizvođačima izvoznicima te s nadležnim tijelima Indije provedeno je savjetovanje o odabiru uzorka. Nisu dostavljene nikakve primjedbe. Komisija je stoga odlučila zadržati predloženi uzorak od šest društava/grupacija društava, a sve su zainteresirane strane u skladu s tim obaviještene o konačno odabranom uzorku.

               (13)

               Stoga je uzorak proizvođača izvoznika žica od nehrđajućeg čelika sljedeći:

                           —

                           Garg Inox,

                           —

                           Nevatia Steel & Alloys,

                           —

                           Raajratna Metal Industries,

                           —

                           grupacija Venus (Hindustan Inox, Precision Metals, Sieves Manufacturer India i Venus Wire Industries),

                           —

                           Viraj Profiles.
                           Ta su društva bila u početnom ispitnom uzorku.

                           —

                           KEI Industries.
                           To je društvo bilo podvrgnuto pojedinačnom ispitivanju u početnom ispitnom postupku.

               (14)

               S ukupno 22 poznata nepovezana uvoznika stupilo se u kontakt, a jedan od njih se javio i odgovorio na obrazac o odabiru uzorka. Stoga nije bilo potrebno odabirati nepovezane uvoznike za uzorak.

         6.   Odgovori na upitnike

               (15)

               Komisija je poslala upitnike na šest indijskih proizvođača izvoznika/grupacija proizvođača izvoznika u uzorku. Svi su dostavili odgovore na upitnik. U pogledu nepovezanog uvoznika koji surađuje, upitnik mu nije poslan jer nije uvozio dotični proizvod u Uniju tijekom razdoblja ispitnog postupka u pogledu apsorpcije.

               (16)

               S obzirom na različite iznimne okolnosti neki su proizvođači izvoznici u uzorku zatražili i produljenje roka za predaju odgovora. Ta su produljenja odobrena kada je to bilo opravdano. Iz tih je razloga ponovljeni ispitni postupak u pogledu apsorpcije premašio uobičajeni rok od šest mjeseci predviđen u članku 12. stavku 4. Osnovne uredbe.

         7.   Posjeti radi provjere

               (17)

               Komisija je zatražila i provjerila sve informacije koje je smatrala potrebnima za taj ponovljeni ispitni postupak. Posjeti radi provjere u skladu s člankom 16. Osnovne uredbe obavljeni su u poslovnim prostorima svih indijskih proizvođača izvoznika u uzorku.

         8.   Relevantna razdoblja obuhvaćena ponovljenim ispitnim postupkom u pogledu apsorpcije

               (18)

               Ponovljenim ispitnim postupkom u pogledu apsorpcije obuhvaćeno je razdoblje od 1. listopada 2013. do 30. rujna 2014. Početno razdoblje ispitnog postupka jest razdoblje od 1. travnja 2011. do 31. ožujka 2012.

         B.   DOTIČNI PROIZVOD I ISTOVJETNI PROIZVOD

               (19)

               Proizvod koji podliježe tom ponovljenom ispitnom postupku u pogledu apsorpcije odgovara onom koji je obuhvaćen početnim ispitnim postupkom, definiran kao žice od nehrđajućeg čelika:

                           —

                           s masenim udjelom nikla 2,5 % ili većim, osim žice s masenim udjelom nikla 28 % ili većim, ali ne većim od 31 % nikla i masenim udjelom kroma 20 % ili većim, ali ne većim od 22 %,

                           —

                           s masenim udjelom nikla manjim od 2,5 %, osim žica s masenim udjelom kroma 13 % ili većim, ali ne većim od 25 % i masenim udjelom aluminija 3,5 % ili većim, ali ne većim od 6 %,

                     trenutačno razvrstan u oznake KN 7223 00 19 i 7223 00 99, podrijetlom iz Indije.

               (20)

               Ispitni postupak pokazao je da dotični proizvod, proizvod koji se proizvodi i prodaje na domaćem tržištu Indije te proizvod koji proizvodi i prodaje industrija Unije u Uniji imaju ista osnovna fizička, kemijska i tehnička svojstva te iste osnovne uporabe. Stoga se ti proizvodi smatraju istovjetnima u smislu članka 1. stavka 4. Osnovne uredbe.

         C.   NALAZI PONOVNOG ISPITNOG POSTUPKA U POGLEDU APSORPCIJE

               (21)

               Općenito, ponovljenim se ispitnim postupkom u pogledu apsorpcije u skladu s člankom 12. Osnovne uredbe želi ustanoviti jesu li se izvozne cijene smanjile ili jesu li kretanja preprodajnih cijena ili naknadnih prodajnih cijena dotičnog proizvoda u Uniji od uvođenja početnih mjera bila nedostatna. Drugi bi korak, ako se u ispitnom postupku potvrdi apsorpcija, trebalo biti izračunavanje nove dampinške marže.

         1.   Smanjenje izvoznih cijena

               (22)

               Pri utvrđivanju je li došlo do smanjenja izvoznih cijena Komisija je za svako ispitano društvo utvrdila njegove izvozne cijene troškova, osiguranja i prijevoza (CIF) na carinskoj granici Unije tijekom razdoblja ispitnog postupka u pogledu apsorpcije i usporedila te cijene s odgovarajućim izvoznim cijenama utvrđenim u početnom razdoblju ispitnog postupka.

               (23)

               Proizvođači izvoznici u uzorku u Uniju su izvozili izravno nezavisnim kupcima ili preko povezanih društava.

               (24)

               U slučajevima u kojima su proizvođači izvoznici izvozili dotični proizvod izravno nezavisnim kupcima u Uniji izvozna cijena bila je stvarno plaćena ili plativa cijena za dotični proizvod kada se prodavao za izvoz u Uniju u skladu s člankom 2. stavkom 8. Osnovne uredbe.

               (25)

               U slučajevima u kojima su proizvođači izvoznici izvozili dotični proizvod u Uniju preko povezanog društva koje je djelovalo kao uvoznik, izvozna cijena utvrđena je na temelju cijene po kojoj se uvezeni proizvod prvi put prodaje nezavisnim kupcima u Uniji u skladu s člankom 2. stavkom 9. Osnovne uredbe. U tom je slučaju cijena prilagođena za sve troškove nastale između uvoza i preprodaje, uključujući prodajne, opće i administrativne troškove, te za ostvarenu dobit.

               (26)

               Komisija je za sva društva/grupacije društava u uzorku usporedila cijene vrsta proizvoda koje su se prodavale u razdoblju ispitnog postupka u pogledu apsorpcije s istim vrstama proizvoda koje su se prodavale u početnom razdoblju ispitnog postupka i izračunala za njih ponderiranu prosječnu razinu apsorpcije.

               (27)

               Prethodna usporedba izvršena je u eurima. U slučaju prodaje preko povezanog uvoznika preprodajne cijene izražene u eurima (ili USD ili GBP) pretvorene su u indijske rupije kako bi se mogli odbiti svi troškovi nastali između uvoza i preprodaje te su, u slučaju izravne prodaje indijskog proizvođača izvoznika, svi troškovi između indijske granice i granica Unije izraženi u INR dodani FOB cijenama izraženim u INR. Slijedom toga dobivene CIF vrijednosti pretvorene su u eure.

               (28)

               Usporedba cijena izvoza u Uniju pokazala je da su se za sva društva/grupacije društava u uzorku izvozne cijene smanjile, navodeći prima facie da se provodi apsorpcija mjera na snazi. Za proizvođače izvoznike u uzorku smanjenje izvoznih cijena izraženo je u eurima kako slijedi:

                           GARG Inox

                           KEI Industries

                           Nevatia Steel & Alloys

                           Venus Group

                           Viraj Profiles

                           Raajratna Metal Industries

                           Razvoj izvoznih cijena od početnog razdoblja ispitnog postupka do razdoblja ponovljenog ispitnog postupka u pogledu apsorpcije (EUR)

                           – 23,91 %

                           – 21,26 %

                           – 22,77 %

                           – 26,31 %

                           – 27,44 %

                           – 25,52 %

         2.   Damping

               (29)

               Nakon što je utvrđena moguća apsorpcija za sve proizvođače izvoznike u uzorku, dampinške marže ponovno su izračunane u skladu s člankom 2. Osnovne uredbe. U točki 5.1.1.(a) Obavijesti o pokretanju postupka proizvođači izvoznici bili su zamoljeni da obavijeste Komisiju u roku od 15 dana od datuma objave Obavijesti o pokretanju postupka zahtijevaju li reviziju uobičajene vrijednosti u skladu s člankom 12. stavkom 5. Osnovne uredbe. S iznimkom grupacije Venus, svi su ostali proizvođači izvoznici u uzorku zatražili reviziju svojih uobičajenih vrijednosti na temelju članka 12. stavka 5. Osnovne uredbe, a Komisiji su dostavili potpune informacije valjano potkrijepljene dokazima za ponovni izračun njihovih dampinških marži. Za grupaciju Venus, koja nije zatražila reviziju svojih uobičajenih vrijednosti, za izračun dampinških marži tijekom razdoblja ispitnog postupka u pogledu apsorpcije upotrebljavale su se uobičajene vrijednosti kako su utvrđene u početnom ispitnom postupku.

         (a)   Uobičajena vrijednost

               (30)

               Za proizvođače izvoznike u uzorku uobičajena vrijednost utvrđena je kako slijedi:

               (31)

               Komisija je najprije ispitala je li ukupan obujam domaće prodaje svakog proizvođača izvoznika u uzorku reprezentativan u skladu s člankom 2. stavkom 2. Osnovne uredbe. Domaća je prodaja reprezentativna ako ukupan obujam domaće prodaje istovjetnog proizvoda nezavisnim kupcima na domaćem tržištu po proizvođaču izvozniku čini najmanje 5 % ukupnog obujma izvozne prodaje dotičnog proizvoda u Uniju tijekom razdoblja ispitnog postupka. Na temelju toga ukupna je prodaja istovjetnog proizvoda svakog proizvođača izvoznika u uzorku na domaćem tržištu bila reprezentativna.

               (32)

               Komisija je naknadno utvrdila vrste proizvoda koje se prodaju na domaćem tržištu, a koje su bile identične ili usporedive s vrstama proizvoda koje se prodaju za izvoz u Uniju za proizvođače izvoznike s reprezentativnom domaćom prodajom.

               (33)

               Komisija je zatim ispitala je li domaća prodaja svakog proizvođača izvoznika u uzorku na njegovu domaćem tržištu za svaku vrstu proizvoda koja je identična ili usporediva s vrstom proizvoda koja se prodaje radi izvoza u Uniju reprezentativna u skladu s člankom 2. stavkom 2. Osnovne uredbe. Domaća prodaja bilo koje vrste proizvoda reprezentativna je ako ukupan obujam domaće prodaje te vrste proizvoda nepovezanim kupcima tijekom razdoblja ispitnog postupka čini barem 5 % ukupnog obujma izvozne prodaje identične ili usporedive vrste proizvoda u Uniju.

               (34)

               Komisija je zatim za svaku vrstu proizvoda definirala udio profitabilne prodaje nezavisnim kupcima na domaćem tržištu tijekom razdoblja ispitnog postupka u pogledu apsorpcije kako bi odlučila hoće li za izračun uobičajene vrijednosti u skladu s člankom 2. stavkom 4. Osnovne uredbe upotrebljavati stvarnu domaću prodaju.

               (35)

               Uobičajena vrijednost temelji se na stvarnoj domaćoj cijeni po vrsti proizvoda bez obzira na to je li ta prodaja profitabilna ili nije:

                           (a)

                           ako obujam prodaje vrste proizvoda prodanog po neto prodanoj cijeni koja je jednaka izračunatom trošku proizvodnje ili viša od njega čini više od 80 % ukupnog obujma prodaje te vrste proizvoda i

                           (b)

                           ako je ponderirani prosjek prodajne cijene te vrste proizvoda jednak jediničnom trošku proizvodnje ili viši od njega.

               (36)

               U tom slučaju uobičajena vrijednost jest ponderirani prosjek cijena ukupne domaće prodaje te vrste proizvoda tijekom razdoblja ispitnog postupka u pogledu apsorpcije.

               (37)

               Uobičajena vrijednost jest stvarna domaća cijena po vrsti proizvoda isključivo profitabilne domaće prodaje tih vrsta proizvoda tijekom razdoblja ispitnog postupka u pogledu apsorpcije:

                           (a)

                           ako obujam profitabilne prodaje te vrste proizvoda čini 80 % ukupnog obujma prodaje te vrste proizvoda ili manje ili

                           (b)

                           ako je ponderirani prosjek cijena te vrste proizvoda niži od jediničnog troška proizvodnje.

               (38)

               Uobičajena vrijednost izračunana je kao ponderirani prosjek cijena ukupne domaće prodaje tijekom razdoblja ispitnog postupka u pogledu apsorpcije ili kao ponderirani prosjek isključivo profitabilne prodaje. Sve cijene koje su se upotrebljavale za izračun dampinških marži pretvorene su u indijsku valutu transakcijom s pomoću stope konverzije transakcije.

         (b)   Izvozna cijena

               (39)

               Komisija je upotrebljavala izvozne cijene iz razdoblja ispitnog postupka u pogledu apsorpcije utvrđene kako je objašnjeno u prethodnim uvodnim izjavama od 22. do 25.

         (c)   Usporedba

               (40)

               Komisija je usporedila uobičajenu vrijednost i izvoznu cijenu tih proizvođača izvoznika na temelju cijene franko tvornica.

               (41)

               U slučajevima u kojima je to bilo potrebno kako bi se osigurala primjerena usporedba, Komisija je prilagodila uobičajenu vrijednost i/ili izvoznu cijenu za razlike koje utječu na cijene i usporedivost cijena u skladu s člankom 2. stavkom 10. Osnovne uredbe. Provele su se prilagodbe za troškove prijevoza, osiguranja, kredita i pakiranja te pristojbe.

         (d)   Dampinška marža

               (42)

               Komisija je za proizvođače izvoznike u uzorku koji surađuju usporedila ponderiranu prosječnu uobičajenu vrijednost svake vrste istovjetnog proizvoda i ponderiranu prosječnu izvoznu cijenu odgovarajuće vrste dotičnog proizvoda u skladu s člankom 2. stavcima 11. i 12. Osnovne uredbe.

               (43)

               Na temelju toga ponderirane prosječne dampinške marže izražene u postocima cijena CIF-a na granici Unije, s neplaćenom carinom, razvijale su se kako slijedi:

                           Naziv društva

                           Usporedivost vrsta proizvoda
                           (%)

                           Dampinška marža u početnom razdoblju ispitnog postupka
                           (%)

                           Dampinška marža u razdoblju ispitnog postupka u pogledu apsorpcije
                           (%)

                           Evolucija dampinške marže
                           (postotni bodovi)

                           GARG Inox

                           90,3

                           11,8

                           5,2

                           – 6,6

                           KEI Industries

                           62,2

                           7,0

                           3,8

                           – 3,2

                           Nevatia Steel & Alloys

                           81,9

                           4,1

                           4,0

                           – 0,1

                           Venus Group

                           96,6

                           11,6

                           12,4

                           0,8

                           Viraj Profiles

                           86,9

                           6,8

                           0,4

                           – 6,4

                           Raajratna Metal Industries

                           99,8

                           16,2

                           12,0

                           – 4,2

         3.   Razina uklanjanja štete

               (44)

               U skladu s pravilom o manjem iznosu pristojbe u skladu s člankom 9. stavkom 4. Osnovne uredbe, za grupaciju Venus, čija se dampinška marža povećala, Komisija je ponovno izračunala maržu štete.

               (45)

               Razina uklanjanja štete utvrđena je na temelju usporedbe ponderirane prosječne uvozne cijene grupacije Venus tijekom razdoblja ispitnog postupka u pogledu apsorpcije s ponderiranom prosječnom neštetnom cijenom istovjetnog proizvoda koji su tijekom razdoblja ispitnog postupka u pogledu apsorpcije na tržištu Unije prodavali proizvođači iz Unije u uzorku. Sve razlike proizašle iz te usporedbe izražene su zatim kao postotak ponderirane prosječne uvozne vrijednosti CIF.

               (46)

               Na temelju toga marža štete za grupaciju Venus povećala se s 23,4 % na 65,7 %.

         D.   ZAKLJUČAK

               (47)

               Ponovnim izračunom dampinških marži u skladu s metodologijom opisanom u prethodnim uvodnim izjavama od 31. do 38. pokazalo se da se dampinška marža u razdoblju ispitnog postupka u pogledu apsorpcije smanjila za pet od šest društava u uzorku. Stoga bi za ta društva ponovljeni ispitni postupak u pogledu apsorpcije trebalo okončati bez izmjene početnih mjera. U slučaju grupacije Venus dampinška se marža izračunana za razdoblje ispitnog postupka u pogledu apsorpcije povećala u odnosu na onu koja je utvrđena u početnom razdoblju ispitnog postupka dokazujući na taj način da se odvijala apsorpcija. Stoga bi trebalo izmijeniti antidampinške mjere uvedene na uvoz dotičnog proizvoda grupacije Venus u skladu s člankom 12. stavkom 3. Osnovne uredbe.

               (48)

               U pogledu grupacije Venus, u skladu s pravilom o manjem iznosu pristojbe iz članka 9. stavka 4. Osnovne uredbe, Komisija je najprije usporedila maržu štete i dampinšku maržu. Iznos pristojbi potrebno je postaviti na razinu dampinške marže. S obzirom na to da ponovljeni ispitni postupak u tijeku ne utječe na antisubvencijski ispitni postupak, kompenzacijsku pristojbu treba oduzeti kako bi se utvrdila nova antidampinška pristojba. Stoga za grupaciju Venus nova antidampinška pristojba iznosi 9,4 % (tj. trenutačno primjenjiva dampinška marža od 12,4 % minus 3 % kompenzacijske pristojbe).

               (49)

               Revidirana stopa antidampinške pristojbe koja se primjenjuje na neto cijenu franko granica Unije, neocarinjeno, bit će kako slijedi:

                           Društvo

                           Dampinška marža

                           Kompenzacijska pristojba

                           Marža štete

                           Stopa konačne antidampinške pristojbe

                           GARG Inox

                           11,8 %

                           3,4 %

                           22,6 %

                           8,4 %

                           KEI Industries

                           7,0 %

                           0,0 %

                           41,9 %

                           7,7 %

                           Macro Bars and Wires

                           0,0 %

                           3,4 %

                           30,3 %

                           0,0 %

                           Nevatia Steel & Alloys

                           4,1 %

                           3,4 %

                           23,8 %

                           0,7 %

                           Raajratna Metal Industries

                           16,2 %

                           3,7 %

                           17,2 %

                           12,5 %

                           Venus Group

                           12,4 %

                           3,0 %

                           65,7 %

                           9,4 %

                           Viraj Profiles

                           6,8 %

                           0,0 %

                           32,1 %

                           6,8 %

                           Društva izvan uzorka koja surađuju

                           8,4 %

                           3,4 %

                           23,7 %

                           5,0 %

                           Sva ostala društva

                           16,2 %

                           3,7 %

                           65,7 %

                           12,5 %

               (50)

               Sve su strane obaviještene o bitnim činjenicama i razmatranjima na temelju kojih se namjeravalo preporučiti zadržavanje postojećih mjera. Nakon te objave odobreno im je i razdoblje za davanje primjedbi. Podnesci i primjedbe propisno su uzeti u obzir ako su bili opravdani.

               (51)

               Dvije su zainteresirane strane dostavile primjedbe koje osporavaju zaključke Komisije.

               (52)

               Podnositelj zahtjeva ponovio je tvrdnju koju je već iznio u zahtjevu da pad izvoznih cijena nije posljedica promjena cijena sirovina. U prilog toj izjavi dostavio je podatke koji dokazuju povećanje cijene nikla nakon uvođenja konačnih mjera.

               (53)

               Međutim, s obzirom na to da su početne mjere temeljene na nalazima početnog ispitnog postupka, mora se napraviti odgovarajuća usporedba cijena sirovina tijekom početnog razdoblja ispitnog postupka s cijenama tijekom razdoblja ispitnog postupka u pogledu apsorpcije. Ta usporedba dovodi do zaključka da se cijena sirovina smanjila i prethodna se tvrdnja stoga mora odbaciti.

               (54)

               Podnositelj zahtjeva tvrdio je da je za jednog proizvođača izvoznika koji nije podnio zahtjev za utvrđivanje nove uobičajene vrijednosti Komisija napravila pogrešku u izračunu. Međutim, podnositelj zahtjeva primijenio je devizni tečaj INR/EUR s početka razdoblja ispitnog postupka u pogledu apsorpcije na cijene koje su utvrđene tijekom početnog razdoblja ispitnog postupka i devizni tečaj INR/EUR s kraja razdoblja ispitnog postupka u pogledu apsorpcije na cijene koje su utvrđene tijekom razdoblja ispitnog postupka u pogledu apsorpcije, čime opovrgava svoje zaključke. Stoga se ta tvrdnja morala odbaciti.

               (55)

               Proizvođač izvoznik kojem će se izmijeniti antidampinška pristojba tvrdio je da Komisija nije provela evaluaciju navodnog nedostatnog kretanja cijena na način koji je u skladu sa smislom i ciljem članka 12. Osnovne uredbe. Točnije, u svojoj je usporedbi cijena Komisija trebala uzeti u obzir razvoj deviznog tečaja i razvoj troškova proizvodnje koje je zabilježila na razini ostalih proizvođača izvoznika koji su zatražili primjenu članka 12. stavka 5. na temelju načela dobrog upravljanja.

               (56)

               Zapravo se ta tvrdnja odnosi na troškove proizvodnje te se može uzeti u obzir samo u kontekstu ponovnog ispitivanja uobičajene vrijednosti. Međutim, u skladu s člankom 12. stavkom 5. Osnovne uredbe, navodne izmjene uobičajene vrijednosti uzimaju se u obzir samo ako se Komisiji stave na raspolaganje podaci o revidiranim uobičajenim vrijednostima. To nije bio slučaj i ta je tvrdnja odbačena.

               (57)

               Isti proizvođač izvoznik iznio je i niz primjedbi i tvrdnji u pogledu utvrđivanja svoje dampinške marže na temelju izvoznih cijena tijekom razdoblja ispitnog postupka u pogledu apsorpcije i uobičajenih vrijednosti utvrđenih tijekom početnog razdoblja ispitnog postupka.

               (58)

               Od Komisije je zatražio da isključi transakcije njegova povezanog uvoznika tijekom prvog mjeseca razdoblja ispitnog postupka u pogledu apsorpcije s obzirom na to da se ta prodaja odnosi na robu koju su slali indijski proizvođači izvoznici grupacije Venus prije razdoblja ispitnog postupka u pogledu apsorpcije na temelju cijena koje su također utvrđene prije razdoblja ispitnog postupka u pogledu apsorpcije. Naglasio je taj argument tvrdeći da su prodaja iz Indije povezanom uvozniku i prodaja povezanih uvoznika nepovezanim kupcima u Uniji naizmjenične („back to back”).

               (59)

               Najprije bi trebalo napomenuti da Komisija ne smatra da je postupak prodaje proizvođača izvoznika u Uniju naizmjenična transakcija. Tijekom razdoblja ispitnog postupka u pogledu apsorpcije bilo koji od indijskih proizvođača izvoznika iz skupine proizvođača izvoznika ili proizvođača objedinjenih za otpremu mogao je ostvariti prodaju iz Indije povezanom uvozniku, a odgovarajući uvezeni proizvodi u velikom su broju slučajeva prodavani različitim kupcima u Uniji i djelomično su ulazili u zalihe povezanog uvoznika. S druge strane to znači da bi prodaja nepovezanom kupcu u Uniji koju je prijavio povezani uvoznik tijekom razdoblja ispitnog postupka u pogledu apsorpcije mogla biti dio jedne ili više izravnih isporuka iz Indije od jednog ili više indijskih proizvođača izvoznika iz skupine, prodaja iz zalihe ili njihova kombinacija. Pod takvim okolnostima taj uvoz ne ispunjava uvjete za naizmjeničnu prodaju.

               (60)

               Međutim, od temeljne je važnosti mehanizam određivanja cijena prema kojem će se osnovna cijena utvrđena tijekom početnog sporazuma o cijeni povremeno prilagođavati primjenom dodatne naknade za slitine koja je na snazi u trenutku isporuke. To je u suprotnosti s izjavom da su cijene utvrđene puno prije razdoblja ispitnog postupka u pogledu apsorpcije. Kao posljedica toga, zahtjev za uklanjanje prodaje povezanog uvoznika u prvom mjesecu razdoblja ispitnog postupka u pogledu apsorpcije mora se odbaciti.

               (61)

               Isti proizvođač izvoznik pozvao je Komisiju da prihvati prerađeni popis prodajnih transakcija koje je izvršio povezani uvoznik, a koji je ispravljen za vrste proizvoda na isti način kao i ispravci koji su izvršeni tijekom ispitnih postupaka na licu mjesta u Indiji. Tvrdi da bi takav pristup bio prihvatljiv s obzirom na to da su sve prodaje naizmjenične.

               (62)

               Komisija nije mogla prihvatiti novo podnošenje prodajnih transakcija u toj kasnoj fazi postupka jer ih nije mogla provjeriti. Nadalje, kako je prethodno navedeno, u ispitnom postupku pokazalo se da se prodajne transakcije ne mogu smatrati naizmjeničnom prodajom. Trebalo bi istaknuti da je proizvođač izvoznik imao dovoljno vremena između ispitnih postupaka na licu mjesta u Indiji (prvi tjedan u ožujku 2015.) i ispitnog postupka na licu mjesta kod njemačkog povezanog uvoznika (sredina travnja) za podnošenje revidiranih popisa prodaje.

               (63)

               Isti proizvođač izvoznik napomenuo je da za određenu vrstu proizvoda Komisija nije upotrebljavala uobičajenu vrijednost utvrđenu u početnom ispitnom postupku.

               (64)

               Komisija je potvrdila to očitovanje i revidirala dampinške marže ispitnog postupka u pogledu apsorpcije uporabom uobičajenih vrijednosti kako su utvrđene u početnom ispitnom postupku.

               (65)

               Isti proizvođač izvoznik tvrdio je da su njegovi prodajni, opći i administrativni troškovi proizvoljno utvrđeni na 5 %, a da su se trebali temeljiti na podacima prikupljenim tijekom ispitnog postupka na licu mjesta njegova povezanog uvoznika te da ne bi trebali obuhvaćati troškove prijevoza i druge popuste koji su već odbijeni od preprodajnih cijena pri izračunu izvoznih cijena.

               (66)

               Ustanovljeno je da je ta tvrdnja opravdana s obzirom na to da je ispitnim postupkom na licu mjesta utvrđeno da su prodajni, opći i administrativni troškovi niži od 5 %, a taj se postotak upotrebljavao za izračun dampinga tog proizvođača izvoznika.

               (67)

               Proizvođač izvoznik tvrdio je i da je profitna marža od 5 %, koja je uzeta u obzir, prekomjerna za tu vrstu industrije i da bi Komisija u sličnim okolnostima uzela profitne marže koje nisu više od 1 do 2 %.

               (68)

               Zbog izostanka suradnje nepovezanih uvoznika u ispitnom postupku u pogledu apsorpcije Komisija se odlučila osloniti na podatke prikupljene u početnom ispitnom postupku s obzirom na to da se takvi podaci smatraju dovoljno nedavnima jer se temelje na početnom razdoblju ispitnog postupka koje je završilo u ožujku 2012. Profitna marža koju je proizvođač izvoznik proslijedio u prilog svojoj tvrdnji jest prosječna dobit prije poreznih udjela na temelju financijskih godina 2011. – 2013. uglavnom na temelju financijskih podataka prikupljenih iz zemalja južne Europe u kojima gospodarski kontekst tijekom tog razdoblja nije bio optimalan. Komisija je stoga odlučila upotrijebiti nalaze početnog ispitnog postupka, tj. 2,65 % kao odgovarajuću dobit za nepovezanog uvoznika. Ovaj se postotak stoga upotrebljava pri izračunu izvoznih cijena na temelju preprodajnih cijena koje nudi povezani uvoznik na tržištu Unije.

               (69)

               Naposljetku, proizvođač izvoznik tvrdi da je Komisija pogrešno utvrdila CIF vrijednosti na razini povezanog uvoznika jer su utvrđene CIF vrijednosti niže od vrijednosti koje je povezani uvoznik prijavio na carini Unije i na kojima se temelji uvođenje antidampinških pristojbi.

               (70)

               Komisija je utvrdila CIF vrijednosti na temelju nalaza ispitnog postupka s obzirom na to da je vrijednost prijavljena na carini Unije u svakom slučaju transferna cijena unutar skupine. Posebno je utvrđeno da nema sustavnih veza između preprodajne cijene na tržištu Unije i transferne cijene jer dodatna naknada za slitine, koja se na kraju dodaje osnovnoj cijeni za preprodaju, povremeno ne odgovara dodatnoj naknadi za slitine koja je uzeta u obzir pri utvrđivanju transferne cijene. Ta je tvrdnja stoga odbačena.

               (71)

               Kako bi se rizik od izbjegavanja mjera sveo na najmanji mogući zbog velike razlike među stopama pristojbi, smatra se da su u ovom slučaju potrebne posebne mjere kako bi se osigurala ispravna primjena antidampinških pristojbi. Te posebne mjere, koje se primjenjuju samo na društvo za koje je uvedena pojedinačna stopa pristojbe, uključuju sljedeće: podnošenje carinskim tijelima država članica valjanoga trgovačkog računa koji je u skladu sa zahtjevima utvrđenima u Prilogu ovoj Uredbi. Uvoz koji ne prati takav račun podliježe preostaloj antidampinškoj pristojbi koja se primjenjuje na sve druge proizvođače.

               (72)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Osnovne uredbe,

         DONIJELA JE OVU UREDBU:
   Članak 1.
   U Provedbenoj uredbi Vijeća (EU) br. 1106/2013 članak 1. mijenja se kako slijedi:

               (a)

               stavak 2. zamjenjuje se sljedećim:
               „2.   Stopa konačne antidampinške pristojbe primjenjive na neto cijenu franko granica Unije, neocarinjeno, proizvoda opisanih u stavku 1. koje su proizvela društva navedena u nastavku iznosi:

                           Društvo

                           Pristojba (%)

                           TARIC dodatna oznaka

                           Garg Inox, Bahadurgarh, Haryana i Pune, Maharashtra

                           8,4

                           B931

                           KEI Industries Ltd, New Delhi

                           7,7

                           B925

                           Macro Bars and Wires, Mumbai, Maharashtra

                           0,0

                           B932

                           Nevatia Steel & Alloys, Mumbai, Maharashtra

                           0,7

                           B933

                           Raajratna Metal Industries, Ahmedabad, Gujarat

                           12,5

                           B775

                           Venus Wire Industries Pvt. Ltd, Mumbai, Maharashtra

                           9,4

                           B776

                           Precision Metals, Mumbai, Maharashtra

                           9,4

                           B777

                           Hindustan Inox Ltd, Mumbai, Maharashtra

                           9,4

                           B778

                           Sieves Manufacturer India Pvt. Ltd, Mumbai, Maharashtra

                           9,4

                           B779

                           Viraj Profiles Limited, Palghar, Maharashtra i Mumbai, Maharashtra

                           6,8

                           B780

                           Društva navedena u Prilogu

                           5,0

                           vidjeti u Prilogu

                           Sva ostala društva

                           12,5

                           B999”

               (b)

               dodaje se sljedeći stavak 4.:
               „4.   Primjena pojedinačnih stopa pristojbi utvrđenih za društva navedena u stavku 2. i Prilogu uvjetovana je podnošenjem carinskim tijelima država članica valjanog trgovačkog računa na kojem se nalazi datirana izjava koju je potpisao službenik tijela koje izdaje takav račun, uz navođenje njegova/njezina imena i funkcije, formulirana kako slijedi: ‚Ja, niže potpisani, potvrđujem da je (obujam) žica od nehrđajućeg čelika prodanih za izvoz u Europsku uniju navedenih na ovom računu proizvelo trgovačko društvo (naziv društva i adresa) (dodatna oznaka TARIC) u Indiji. Izjavljujem da su podaci u ovom računu potpuni i točni.’ Ako se ne predoči takav račun, primjenjuje se stopa pristojbe koja vrijedi za ‚sva ostala društva’.”

         Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  Provedbena uredba Vijeća (EU) br. 1106/2013 od 5. studenoga 2013. o uvođenju konačne antidampinške pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije (SL L 298, 8.11.2013., str. 1.).

      (3)  Provedbena uredba Vijeća (EU) br. 861/2013 od 2. rujna 2013. o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije (SL L 240, 7.9.2013., str. 1.).

      (4)  SL C 433, 3.12.2014., str. 8.


title: Provedbena Uredba Komisije (EU) br. 801/2011 od 9. kolovoza 2011. o izmjeni Uredbe (EU) br. 206/2010 o utvrđivanju popisa trećih zemalja, državnih područja ili njihovih dijelova odobrenih za uvoz u Europsku uniju određenih životinja i svježeg mesa te o zahtjevima veterinarskog certificiranja  Tekst značajan za EGP

text:
               03/Sv. 60

               HR

               Službeni list Europske unije

               258

         32011R0801

               L 205/27

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 801/2011
   od 9. kolovoza 2011.
   o izmjeni Uredbe (EU) br. 206/2010 o utvrđivanju popisa trećih zemalja, državnih područja ili njihovih dijelova odobrenih za uvoz u Europsku uniju određenih životinja i svježeg mesa te o zahtjevima veterinarskog certificiranja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezinoga članka 8., prvi podstavak članka 8. stavka 1., te članka 8. stavka 4.,
   budući da:

               (1)

               Uredbom Komisije (EU) br. 206/2010 (2) utvrđuju se zahtjevi veterinarskog certificiranja za uvoz u Uniju određenih pošiljaka živih životinja ili svježeg mesa. U njoj je također utvrđen popis trećih zemalja, državnih područja ili njihovih dijelova iz kojih je te pošiljke dozvoljeno uvoziti u Uniju.

               (2)

               Uredbom Komisije (EU) br. 206/2010 predviđeno je da se pošiljke svježeg mesa namijenjene prehrani ljudi uvoze u Uniju samo ako dolaze iz onih trećih zemalja, državnih područja ili njihovih dijelova uvrštenih na popis u dijelu 1. Priloga II. istoj Uredbi i u tom dijelu naveden je također obrazac veterinarskog certifikata za takve pošiljke.

               (3)

               Četiri dijela državnoga područja Bocvane navedena su na popisu u dijelu I. Priloga II. Uredbi (EU) br. 206/2010 kao regije iz kojih je odobren uvoz svježeg iskoštenog i zrelog mesa papkara i kopitara u Uniju. Te se regije sastoje od niza područja pod veterinarskom kontrolom bolesti.

               (4)

               Bocvana je 5. svibnja 2011. obavijestila Komisiju o sumnji na slinavku i šap na temelju kliničkih znakova ustanovljenih kod osam goveda na jednoj farmi. Izbijanja su potvrđena i o njima je obaviještena Komisija 11. svibnja 2011. na temelju izolacije virusa SAT2 slinavke i šapa.

               (5)

               Do izbijanja bolesti došlo je u području 6. pod veterinarskom kontrolom, koja čini dio jednog od četiri dijela državnog područja Bocvane iz kojih je odobren izvoz svježeg iskoštenog i zrelog mesa papkara i kopitara u Uniju.

               (6)

               Radi opasnosti od unošenja u Uniju slinavke i šapa uvozom svježeg mesa vrsta osjetljivih na tu bolest i s obzirom na jamstva koja pruža Bocvana kojima je omogućena regionalizacija države, odobrenje Bocvane za izvoz svježeg iskoštenog i zrelog mesa papkara i kopitara u Uniju iz pogođenih dijelova njezinoga područja potrebno je suspendirati od 11. svibnja 2011., datuma potvrde izbijanja slinavke i šapa.

               (7)

               Prilog II. Uredbi (EU) br. 206/2010 trebalo bi izmijeniti.

               (8)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   U dijelu I. Priloga II. Uredbi (EU) br. 206/2010 stavka za Bocvanu zamjenjuje se sljedećim:

                  „BW – Bocvana

                  BW-0

                  Cijela država

                  EQU, EQW

                  BW-1

                  Područja 3.c, 4.b, 5., 6., 8., 9. i 18. pod veterinarskom kontrolom bolesti

                  BOV, OVI, RUF RUW

                  F

                  1

                  11.svibnja 2011.

                  1. prosinca 2007.

                  BW-2

                  Područja 10., 11., 13. i 14. pod veterinarskom kontrolom bolesti

                  BOV, OVI, RUF RUW

                  F

                  1

                  7. ožujka 2002.

                  BW-3

                  Područje 12. pod veterinarskom kontrolom bolesti

                  BOV, OVI, RUF RUW

                  F

                  1

                  20. listopada 2008.

                  20. siječnja 2009.

                  BW-4

                  Područje 4.a pod veterinarskom kontrolom bolesti, osim tamponske zone od 10 km pod strogim nadzorom duž granice sa zonom cijepljenja protiv slinavke i šapa i područja gospodarenja s divljači.

                  BOV

                  F

                  1

                  18. veljače 2011.”

   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. kolovoza 2011.

            Za Komisiju

            Predsjednik

         José Manuel BARROSO

      (1)  SL L 18, 23.1.2003., str. 11.

      (2)  SL L 73, 20.3.2010., str. 1.


title: Provedbena uredba Komisije (EU) 2015/1418 оd 20. kolovoza 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               21.8.2015

               HR

               Službeni list Europske unije

               L 220/18

         PROVEDBENA UREDBA KOMISIJE (EU) 2015/1418
   оd 20. kolovoza 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. kolovoza 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  156,5

                  ZZ

                  156,5

                  0709 93 10

                  TR

                  124,7

                  ZZ

                  124,7

                  0805 50 10

                  AR

                  126,2

                  BO

                  154,5

                  CL

                  153,9

                  UY

                  144,0

                  ZA

                  149,9

                  ZZ

                  145,7

                  0806 10 10

                  EG

                  238,9

                  TR

                  167,5

                  US

                  339,9

                  ZZ

                  248,8

                  0808 10 80

                  AR

                  234,3

                  BR

                  97,6

                  CL

                  147,4

                  NZ

                  152,0

                  US

                  110,0

                  UY

                  141,9

                  ZA

                  122,1

                  ZZ

                  143,6

                  0808 30 90

                  AR

                  155,3

                  CL

                  135,1

                  CN

                  85,3

                  NZ

                  109,3

                  TR

                  132,9

                  ZA

                  119,6

                  ZZ

                  122,9

                  0809 30 10, 0809 30 90

                  MK

                  79,3

                  TR

                  126,3

                  ZZ

                  102,8

                  0809 40 05

                  BA

                  42,6

                  IL

                  99,6

                  MK

                  36,8

                  XS

                  57,7

                  ZZ

                  59,2

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 753/2013 оd 2. kolovoza 2013. o izmjeni Uredbe (EZ) br. 607/2009 o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu zaštićenih oznaka izvornosti i zaštićenih oznaka zemljopisnog podrijetla, tradicionalnih izraza, označivanja i prezentiranja određenih proizvoda u sektoru vina

text:
               6.8.2013

               HR

               Službeni list Europske unije

               L 210/8

         PROVEDBENA UREDBA KOMISIJE (EU) br. 753/2013
   оd 2. kolovoza 2013.
   o izmjeni Uredbe (EZ) br. 607/2009 o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu zaštićenih oznaka izvornosti i zaštićenih oznaka zemljopisnog podrijetla, tradicionalnih izraza, označivanja i prezentiranja određenih proizvoda u sektoru vina
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 121. prvi stavak točke (k) i (m) u vezi s njezinim člankom 4.,
   budući da:

               (1)

               Hrvatska je pristupila Europskoj uniji 1. srpnja 2013.

               (2)

               Zakonodavstvo o vinu koje se primjenjivalo u Hrvatskoj prije njezina pristupanja Uniji ne sadrži odredbe o zaštićenim oznaka izvornosti i zaštićenim oznakama zemljopisnog podrijetla te o označivanju vinskih proizvoda koje bi odgovarale odredbama zakonodavstva Unije, a posebice odredbama koje su predviđene Uredbom Komisije (EZ) br. 607/2009 (2). Kako bi se gospodarskim subjektima sa sjedištem u Hrvatskoj omogućilo da nastave prodavati proizvode koji su proizvedeni u skladu s odredbama koje su se primjenjivale u Hrvatskoj prije njezina pristupanja Uniji, mora im se pružiti mogućnost da iskoriste zalihe vinskih proizvoda koji su proizvedeni u skladu s propisima koji su se primjenjivali prije pristupanja.

               (3)

               U svjetlu pristupanja Europskoj uniji 1. srpnja 2013. Hrvatska je, u skladu s člankom 62. stavkom 3. Uredbe (EZ) br. 607/2009, zatražila da se imena sorti vinove loze „Alicante Bouschet”, „Burgundac crni”, „Burgundac sivi”, „Burgundac bijeli”, „Borgonja istarska” i „Frankovka”, koja su se tradicionalno upotrebljavala za stavljanje na tržište vina proizvedenih na njezinu državnom području, koji se sastoje od zaštićene oznake izvornosti ili zaštićene oznake zemljopisnog podrijetla ili koji ih sadrže, mogu i dalje prikazivati na etiketama hrvatskih vina sa zaštićenom oznakom izvornosti ili zaštićenom oznakom zemljopisnog podrijetla. Nakon provjere utvrđeno je da je primjereno da se ime Hrvatske uključi, s učinkom od datuma pristupanja, u dio A Priloga XV. Uredbi (EZ) br. 607/2009 s obzirom na imena sorti vinove loze na koje se ovaj zahtjev odnosi.

               (4)

               Hrvatska je također zatražila da se imena sorti vinove loze i njihovi sinonimi „Aglianico crni”, „Nebbiolo”, „Primitivo”, „Rajnski rizling”, „Radgonska ranina”, „Sangiovese”, „Stajerska belina”, „Stajerka” i „Vermentino” koji dijelom sadrže zaštićenu oznaku izvornosti ili zaštićenu oznaku zemljopisnog podrijetla i izravno upućuju na zemljopisni element dotične zaštićene oznake izvornosti ili dotične zaštićene oznake zemljopisnog podrijetla i dalje mogu prikazivati na etiketama hrvatskih proizvoda sa zaštićenom oznakom izvornosti ili zaštićenom oznakom zemljopisnog podrijetla. Nakon provjere utvrđeno je da je primjereno da se ime Hrvatske uključi, s učinkom od datuma pristupanja, u dio B Priloga XV. Uredbi (EZ) br. 607/2009 s obzirom na imena sorti vinove loze na koje se ovaj zahtjev odnosi.

               (5)

               Uredbu (EZ) br. 607/2009 treba stoga na odgovarajući način izmijeniti.

               (6)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU ODLUKU:
   Članak 1.
   Uredba (EZ) br. 607/2009 mijenja se kako slijedi:

               1.

               U članku 73. dodaje se sljedeći stavak 4.:
               „4.   Vina proizvedena u Hrvatskoj do 30. lipnja 2013., uključujući taj datum, koja su sukladna s odredbama koje su se na taj datum primjenjivale u Hrvatskoj mogu se i dalje stavljati na tržište do isteka zaliha. Ti se proizvodi mogu označivati u skladu s odredbama koje su se primjenjivale u Hrvatskoj 30. lipnja 2013.”

               2.

               Prilog XV. mijenja se u skladu s Prilogom ovoj Uredbi.

         Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. srpnja 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. kolovoza 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 193, 24.7.2009., str. 60.

      PRILOG
      Prilog XV. Uredbi (EZ) br. 607/2009 mijenja se kako slijedi:

                  1.

                  Dio A mijenja se kako slijedi:

                              a)

                              ime „Hrvatska” dodaje se u redak 2. četvrti stupac;

                              b)

                              iza retka 14. umeće se sljedeći redak 14.a:

                                          „14.a

                                          Bourgogne (FR)

                                          Borgonja istarska

                                          Hrvatska”

                              c)

                              iza retka 15. umeće se sljedeći redak 15.a:

                                          „15.a

                                          Bourgogne (FR)

                                          Burgundac bijeli

                                          Hrvatska”

                              d)

                              briše se redak 16;

                              e)

                              ime „Hrvatska” dodaje se u redak 17. četvrti stupac;

                              f)

                              ime „Hrvatska” dodaje se u redak 39. četvrti stupac.

                  2.

                  Dio B mijenja se kako slijedi:

                              a)

                              iza retka 2. umeće se sljedeći redak 2.a:

                                          „2.a

                                          Aglianico del Taburno (IT)

                                          Aglianico crni

                                          Hrvatska”

                              b)

                              ime „Hrvatska” dodaje se u redak 33. četvrti stupac;

                              c)

                              ime „Hrvatska” dodaje se u redak 37. četvrti stupac;

                              d)

                              ime „Hrvatska” dodaje se u redak 39. četvrti stupac;

                              e)

                              ime „Hrvatska” dodaje se u redak 45. četvrti stupac;

                              f)

                              ime „Hrvatska” dodaje se u redak 51. četvrti stupac;

                              g)

                              ime „Hrvatska” dodaje se u redak 52. četvrti stupac;

                              h)

                              iza retka 52. umeće se sljedeći redak 52.a:

                                          „52.a

                                          Štajerska Slovenija (SV)

                                          Štajerka

                                          Hrvatska”

                              i)

                              ime „Hrvatska” dodaje se u redak 58. četvrti stupac.


title: Provedbena uredba Komisije (EU) 2016/1713 оd 20. rujna 2016. o utvrđivanju količinskog ograničenja za izvoz šećera i izoglukoze izvan kvote do kraja tržišne godine 2016./2017.

text:
               24.9.2016

               HR

               Službeni list Europske unije

               L 258/8

         PROVEDBENA UREDBA KOMISIJE (EU) 2016/1713
   оd 20. rujna 2016.
   o utvrđivanju količinskog ograničenja za izvoz šećera i izoglukoze izvan kvote do kraja tržišne godine 2016./2017.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 139. stavak 2. i članak 144. stavak 1. točku (g),
   budući da:

               (1)

               U skladu s člankom 139. stavkom 1. prvim podstavkom točkom (d) Uredbe (EU) br. 1308/2013 proizvedeni šećer ili izoglukoza koji premašuju kvotu iz članka 136. te Uredbe smiju se izvoziti samo u okviru količinskog ograničenja koje treba utvrditi Komisija.

               (2)

               Detaljna provedbena pravila za izvoz izvan kvote, posebno u pogledu izdavanja izvoznih dozvola, utvrđena su u Uredbi Komisije (EZ) br. 951/2006 (2). Međutim, količinsko ograničenje treba utvrditi za svaku tržišnu godinu uzimajući u obzir mogućnosti na izvoznim tržištima.

               (3)

               Za određene proizvođače šećera i izoglukoze iz Unije izvoz iz Unije čini važan dio njihovih gospodarskih aktivnosti te ti proizvođači izvan Unije imaju uspostavljena tradicionalna tržišta. Izvoz šećera i izoglukoze na ta tržišta može biti ekonomski održiv i bez dodjele izvoznih subvencija. U tu svrhu potrebno je utvrditi količinsko ograničenje za izvoz šećera i izoglukoze izvan kvote kako bi ti proizvođači iz EU-a mogli i dalje opskrbljivati svoja tradicionalna tržišta.

               (4)

               Procjenjuje se da bi za tržišnu godinu 2016./2017. tržišna potražnja bila zadovoljena kada bi se količinsko ograničenje za izvoz šećera izvan kvote početno utvrdilo na 650 000 tona u ekvivalentu bijelog šećera, a za izvoz izoglukoze izvan kvote na 70 000 tona suhe tvari.

               (5)

               Izvoz šećera iz Unije u određena bliža odredišta i treće zemlje koje proizvodima iz Unije odobravaju povlašteni uvozni režim trenutačno je u posebno povoljnom konkurentskom položaju. S obzirom na nepostojanje odgovarajućih instrumenata uzajamne pomoći za borbu protiv nepravilnosti te kako bi se smanjio rizik od prijevare te spriječile zlouporabe povezane s ponovnim uvozom ili ponovnim unošenjem šećera izvan kvote u Uniju, određena bliža odredišta trebalo bi isključiti iz prihvatljivih odredišta.

               (6)

               S obzirom na to da je procijenjeno da kod izoglukoze postoji manja opasnost od prijevara zbog prirode samog proizvoda, nije potrebno ograničiti prihvatljiva odredišta za izvoz izoglukoze izvan kvote.

               (7)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   1.   Za tržišnu godinu 2016./2017. količinsko ograničenje iz članka 139. stavka 1. podstavka 1. točke (d) Uredbe (EU) 1308/2013 za izvoz bijelog šećera izvan kvote obuhvaćenog oznakom KN 1701 99 bez subvencija iznosi 650 000 tona.
   2.   Izvoz u okviru količinskog ograničenja utvrđenog stavkom 1. dopušten je za sva odredišta osim:

               a)

               sljedećih trećih zemalja: Albanije, Andore, Bosne i Hercegovine, bivše jugoslavenske republike Makedonije, Svete Stolice (Država Vatikanskoga Grada), Kosova (3), Lihtenštajna, Crne Gore, San Marina i Srbije;

               b)

               sljedećih državnih područja država članica koja nisu dio carinskog područja Unije: Farskih Otoka, Grenlanda, Heligolanda, Ceute, Melille, općina Livigno i Campione d'Italia te područja Republike Cipra u kojima Vlada Republike Cipra ne provodi stvarnu kontrolu;

               c)

               sljedećih europskih područja za čije je vanjske odnose odgovorna država članica, ali koja nisu dio carinskog područja Unije: Gibraltara

         Članak 2.
   Utvrđivanje količinskog ograničenja za izvoz izoglukoze izvan kvote
   1.   Za tržišnu godinu 2016./2017. količinsko ograničenje iz članka 139. stavka 1. prvog podstavka točke (d) Uredbe (EU) 1308/2013 za izvoz izoglukoze izvan kvote obuhvaćene oznakama KN 1702 40 10, 1702 60 10 i 1702 90 30 bez subvencija iznosi 70 000 tona suhe tvari.
   2.   Izvoz proizvodâ iz stavka 1. dopušta se samo ako je u skladu s uvjetima utvrđenima u članku 4. Uredbe (EZ) br. 951/2006.
   Članak 3.
   Stupanje na snagu i primjena
   Ova Uredba stupa na snagu sedmog dana od dana objave u Službenom listu Europske unije.
   Primjenjuje se od 1. listopada 2016.
   Prestaje važiti 30. rujna 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. rujna 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Uredba Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (SL L 178, 1.7.2006., str. 24.).

      (3)  Ovim se nazivom ne dovode u pitanje stajališta o statusu te je on u skladu s Rezolucijom Vijeća sigurnosti UN-a 1244 i mišljenjem Međunarodnog suda pravde o proglašenju neovisnosti Kosova.